**Harri Sillgren** (s. 2. maaliskuuta 1972 Jyväskylä) on suomalainen entinen jääkiekkoilija. Hän pelasi urallaan SM-liigassa yhteensä 437 runkosarjaottelua tehopistein 99+137=236 ja keräten 216 jäähyminuuttia sekä 47 playoff-ottelua tehopistein 6+14=20 ja keräten 26 jäähyminuuttia. Sillgren toimi vuodet 2001–2004 JYPin kapteenina. Hän pelasi urallaan myös Ruotsissa ja Tanskassa.

Ura
---

Sillgren oli JYPin kasvatti. Hän voitti siellä A-nuorten SM-pronssia vuonna 1991. Sillgren oli sekä kaudella 1990–1991 että 1991–1992 JYPin A-nuorten paras pistemies ja maalintekijä. Kaudeksi 1992–1993 hän siirtyi Turkuun, missä Sillgren pelasi suurimman osan kaudestaan I-divisioonajoukkue Kiekko-67:ssä. Hän debytoi myös SM-liigassa ja pelasi Turun Palloseuran riveissä 11 runkosarja- ja yhden playoff-ottelun tehopistein 2+2=4. Sillgren voitti kauden päätteeksi Suomenmestaruuden.

Kausi 1993–1994 oli Sillgrenille varsinainen tulokaskausi SM-liigassa ja se toi hänelle 42 runkosarjaottelussa tehot 11+14=25 sekä 11 playoff-ottelussa tehot 1+3=4. Sillgren voitti kauden päätteeksi SM-hopeaa. Kausina 1994–1995 ja 1995–1996 hän ylsi 18 osumallaan SM-liigan yhden kauden maaliennätykseensä. Hän voitti Suomenmestaruuden vuonna 1995. Kaudeksi 1996–1997 Sillgren siirtyi Ruotsiin ja Elitserien-joukkue Västerås IK:n riveihin.

Kahden Västeråsissa vietetyn vuoden jälkeen Sillgren siirtyi kaudeksi 1998–1999 Rauman Lukkoon. Hän ylsi 18 osumallaan kolmannen kerran SM-liigan yhden kauden maaliennätykseensä ja teki 35 tehopisteellään SM-liigan yhden kauden piste-ennätyksensä. Sillgren oli Lukon toiseksi paras maalintekijä Leonīds Tambijevsin jälkeen ja hän jakoi myös joukkueen sisäisen pistepörssin toisen sijan Aigars Ciprussin kanssa. Kolmen Lukossa vietyn kauden jälkeen Sillgren palasi kaudeksi 2001–2002 2+1-vuotisella sopimuksella kasvattajaseuraansa JYPiin. Hän pelasi ensimmäiset miesten pelinsä joukkueessa ja nousi JYPin kapteeniksi. Sillgren voitti kauden päätteeksi joukkueen sisäisen syöttöpörssin 24 syötöllään. Viimeisellä SM-liigakaudellaan 2003–2004 hän muodosti alkukaudella kohtalaisen hyvän tutkaparin Pierre-Claude Drouinin kanssa, mutta loukkaantumiset jättivät Sillgrenin kauden kuitenkin hyvin rikkonaiseksi.

Kaudeksi 2004–2005 Sillgrenin piti siirtyä Venäjän toiseksi korkeimmalla sarjatasolla Vysšaja Ligassa pelanneeseen Torpedo Nižni Novgorodiin, mutta hän päätyi sieltä ennen kauden alkua tanskalaisen Odense Bulldogsin riveihin. Sillgren oli tehoilla 15+14=29 joukkueen kolmanneksi paras pistemies.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1992–1993 | Kiekko-67 | I-divisioona | 25 | 9 | 10 | 19 | 2 | – | – | – | – | – |
|  | TPS | SM-liiga | 11 | 2 | 2 | 4 | 2 | 1 | 0 | 0 | 0 | 0 | Kanada-malja |
| 1993–1994 | Kiekko-67 | I-divisioona | 4 | 1 | 3 | 4 | 4 | – | – | – | – | – |
|  | TPS | SM-liiga | 42 | 11 | 14 | 25 | 8 | 11 | 1 | 3 | 4 | 6 |
| 1994–1995 | TPS | SM-liiga | 44 | 18 | 16 | 34 | 33 | 11 | 3 | 3 | 6 | 0 | Kanada-malja |
| 1995–1996 | TPS | SM-liiga | 47 | 18 | 14 | 32 | 22 | 8 | 1 | 0 | 1 | 2 |
| 1996–1997 | Västerås IK | Elitserien | 36 | 8 | 12 | 20 | 43 | – | – | – | – | – |
| 1997–1998 | Västerås IK | Elitserien | 45 | 7 | 12 | 19 | 36 | – | – | – | – | – |
| 1998–1999 | Lukko | SM-liiga | 49 | 18 | 17 | 35 | 14 | – | – | – | – | – |
| 1999–2000 | Lukko | SM-liiga | 48 | 7 | 15 | 22 | 40 | 4 | 0 | 1 | 1 | 4 |
| 2000–2001 | Lukko | SM-liiga | 55 | 8 | 11 | 19 | 47 | 3 | 0 | 2 | 2 | 0 |
| 2001–2002 | JYP | SM-liiga | 51 | 6 | 24 | 30 | 24 | – | – | – | – | – |
| 2002–2003 | JYP | SM-liiga | 53 | 6 | 14 | 20 | 18 | 7 | 1 | 5 | 6 | 14 |
| 2003–2004 | JYP | SM-liiga | 37 | 5 | 10 | 15 | 8 | 2 | 0 | 0 | 0 | 0 |
| 2004–2005 | Odense Bulldogs | Tanska | 36 | 15 | 14 | 29 | 18 | 15 | 4 | 8 | 12 | 8 |
| 10 kautta | yhteensä | SM-liiga | 437 | 99 | 137 | 236 | 216 | 47 | 6 | 14 | 20 | 26 |
| 2 kautta | yhteensä | Elitserien | 81 | 15 | 24 | 39 | 79 | – | – | – | – | – |

Lähteet
-------

* Harri Sillgren The Internet Hockey Databasessa (englanniksi)
* Harri Sillgren Eurohockey-sivustolla (englanniksi)
* Harri Sillgren *Elite Prospects*. Everysport Media Group AB.  (englanniksi)

### Viitteet

1. ↑  Nieminen, Vesa: Lukon pelaaja-arvostelut kaudella 2000–2001  15.4.2001. Jatkoaika.com. Viitattu 14.1.2013.
2. ↑  Lytsy, Santtu; Mattlar, Mikko: JYP:n joulutodistukset 2002  17.12.2002. Jatkoaika.com. Viitattu 14.1.2013.
3. 1 2 3 4  EliteProspects
4. ↑  JYPillä uusia vahvistuksia  16.5.2001. Jatkoaika.com. Viitattu 14.1.2013.
5. ↑  Lytsy, Santtu; Mattlar, Mikko: JYPin pelaaja-arviot kaudesta 2003–04  18.5.2004. Jatkoaika.com. Viitattu 14.1.2013.
6. ↑  Lisää suomalaisia Venäjälle  25.5.2004. Jatkoaika.com. Viitattu 14.1.2013.
7. ↑  Mattlar, Mikko: Odottavan aika on pitkä – JYPin ennakkotunnelmia  4.9.2004. Jatkoaika.com. Viitattu 14.1.2013.


|  |  |  |
| --- | --- | --- |
| Edeltäjä:**Mika Paananen** | **JYPin kapteeni SM-liigassa**2001–2004 | Seuraaja:**Janne Hauhtonen** |